איחור אופנתי » העתיד כבר כאן
או- ביקורי בתערוכת סיום של בוגרי המגמה לעיצוב טקסטיל “שנקר” 2012
להיות בלוגרית אופנה זה לא רק למרוח לק, לקשקש על התאמת צבעים ולהשחיל אמירות ציניות בוטות, לפעמים אפילו אני צריכה לצאת מהבית אל חזית ההתרחשות ולתעד. הפעם הגעתי עד לנמל יפו (כן, כן) בכדי להביט בחידושים המתרחשים בזירת הטקסטיל. הרבה אנשים (ונשים) אינם מבינים את חשיבותו של מעצב טקסטיל מוכשר, אין המדובר רק בציורים על בד, אלא על מרקמים חדשים, צבעים ייחודיים, תפיסות עולם שלמות המתכנסות לתוך אריג אחד. אז- נרגשת לחלוטין, נסעתי באוטובוס מיוזע עם אחי חנן, הצלם והגורר הראשי והגעתי להאנגר 1.
פגשתי אמנית טקסטיל מקסימה בשם יעל קורוטיץ, והנה הוכחה ליופיה וכשרונה בתמונה אחת – הפוף עליו היא שוכבת נתפר מבד שעיצבה בעצמה, אותו תראו מקרוב ממש עוד מעט.
הנה מבט קרוב יותר על עבודותיה. ההשראה שלה מגיעה מנקודת החיבור בין האנושי לצומח, בעזרת טכניקה של הדפסה במשי היא מטביעה בבד את ציוריה, ולאחר מכן צובעת אותם ידנית. כל כך מרגש לגעת במשהו כל כך ייחודי.
יעל הפכה למדריכה הצמודה שלנו, והסבירה בסבלנות וידענות על כל יצירה בתערוכה. מובן שלא יכולתי להביא לכן את כל העבודות, אך בחרתי כמה בכדי שתקבלו טעימה מתוקה.
התחנה הבאה שלנו הייתה בתצוגת עבודותיה של אמנית טקסטיל המשתמשת בציוריה על בגדי ים, אך (והנה מגיע הטוויסט) היא יצרה שיתוף פעולה עם חברת צבע סינית אשר מייצרת צבע מיוחד. הצבע מופיע כשהוא בא במגע עם מים, עד אז הוא לבנבן. הסבר פשוט: כשאת נמצאת על החוף, בגד הים שלך לבן, אך כשאת נכנסת למים, או מרטיבה אותו, הציורים והצבעים פשוט יוצאים החוצה. מדליק לא?הנה התמונות של עיצובי בגדי הים
ותמונה נוספת (הוכחה שהייתי שם) בה אני עוצמת עיניים מול העבודות, גם את זה צריך לעשות..
והנה צבע הקסמים תוך כדי פעולה.
בספריי הקטן יש מים, פשוט מים- המוציאים החוצה את הציורים שבתוך הבד. פשוט הוקסמתי.
אמנית אחרת במקור התעסקה באריגה, ועבודותיה מלאים באלמנטים של אריגה, החליטה ליצור (לחלוטין בשביל ההנאה של המבקרים בתערוכה) עמדה המורכבת מדפי נייר וחותמות של הדפסי האריגה אותם שילבה בעבודה. כל אחד יכול לגשת וליצור לעצמו דף נייר עם ההטבעות שהוא אוהב.
זה היה ממכר בטירוף! עמדתי מעל השולחן ופשוט התפרעתי עם כל החותמות, עד שחנן ויעל גררו אותי משם.
אמנית נוספת, השתמשה בבדים כצינור, והלבישה אותם על מסגרות ברזל, כך שהפכו לכסא מעוצב, מקסים ואקולוגי.
אם אתן תוהות מה מבצבץ בין רגליי- זה הפלאפון.
לפעמים, החגיגה נגמרת וצריך לנשק לשלום את הבדים, לומר תודה ענקית ליעל על ההצצה החד פעמית לעבודותיה ועל הסבלנות האינסופית שהיא נאלצה לגייס כדי ללוות אותנו. וכמובן התודה הגדולה מכל- צלמי האהוב, חנן אסור.
מילות סיכום: אם אתן רוצות להתעדכן בדברים החדשים ביותר, הגיעו לתערוכות של בוגרי עיצוב ואמנות. כל כך כיף לראות את הדברים כשהם כה חדשים ורעננים.
ותעשו לי לייק, יש כפתור ממש קטן למטה, הוא עושה לי שמח בכל פעם שלוחצים עליו. ואם אתם רוצים שממש אקפוץ משמחה, תגידו לי מה חשבתם, ושאני יפה, ותביאו לי יהלומים!
מקסים מקסים, במיוחד בגדי הים
בא לי אחד כזה!
פוסט מוצלח מעיינסקי
תודה על המחמאה בובה!
הבדים מכממים וכיף לראות את הכשרונות שיש בארצנו הקטנטונת
בהחלט, המון כישרון בחדר אחד, חוויה נפלאה
סיקור מקסים! גם אני ביקרתי בתערוכה, אין על טקסטיל- התערוכות בוגרים של המחלקה תמיד מרגשות ומחדשות.
תודה רבה על הצילומים של התערוכה! לא הגעתי אליה בגלל המיקום הכל כך לא נוח… אני מרגישה שממש פספסתי ואולי אני צריכה להתאמץ קצת יותר ולהגיע לשם איכשהו.
אגב, אני ממש אוהבת את מה שאת לובשת, במיודח את הקולר (?).
אגב פתחתי את התמונות בגדול כדי לראות פרטים של העבודות, אבל הן היו קצת גדולות מדי…
אז קודם כל, תודה רבה על המחמאה! באמת קצת נעלבתי שאף אחת לא הגיבה על הלבוש שלי, אז גרמת לי לחיוך של ממש:) את הקולר קניתי ב-10 שקלים, כתבתי עליו בפוסט הזה: http://themaayan.com/archives/93
בנוגע לצילומים, אני יודעת.. היה כמעט בלתי אפשרי להעלות אותם :/ אני מתנצלת.
איזו יפה את!
חוצמיזה בגדי הים אדירים
היי! את האישה האהובה עליי ביקום כרגע.
אגב, משום מה האתר שלך לא עולה טוב באייפד שלי. מבאס לחלוטין כי הוא נראה אדיר. היי בטוחה שברגע שאמצא את עצמי מול מחשב אוכל לבקר בו.